ચોરવાડમાં દસેક દિવસ અગાઉ સ્‍ટેટ વિજિલન્સની ટીમે સ્થાનીક પોલીસને અંઘારામાં રાખી દરોડો પાડી મોટાજથ્થામાં વિદેશી દારૂ પકડી પાડેલ હોવાની કાર્યવાહી છતાં વેરાવળ પંથકના બુટલેગરોને જાણે કોણ હિંમત આપી રહયુ હોય તેમ બેફામ રીતે વિદેશી દારૂની હેરફેર કરી રહયા છે. સ્‍થાનીક પોલીસે પણ બુટલેગરોને દારૂની હેરફેર પ્રવૃતિ બંઘ કરાવવા કમર કસી હોય તેમ ત્રણેક સ્‍થળોએ થતી દારૂની હેરફેરની પ્રવૃતિ પકડી પાડેલ છે. વેરાવળ જીઆઇડીસીમાં આવેલ ગતમોડીરાત્રીના એક કંપનીની બાજુમાં આવેલ શેડમાં મોટા જથ્થામાં વિદેશી દારૂ ઉતરેલ હોવાની બાતમીના આધારે પ્ર.પાટણ પોલીસે દરોડો પાડી શેડમાંથી રૂ.6 લાખની કિંમતનો 248 વિદેશી દારૂની પેટી સાથે એક બુટલેગરને સાથે જપ્‍ત કરી ધોરણસરની કાર્યવાહી હાથ ધરી છે.